
Na temelju članka 48. Zakona o lokalnoj i područnoj (regionalnoj) samoupravi (Narodne novine br.: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 35. Zakona o vlasništvu i drugim stvarnim pravima (Narodne novine br.: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 142/12 i 152/14), točke IV. Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20) i članka 39. Statuta Grada Virovitice – pročišćeni tekst („Službeni vjesnik Grada Virovitice“ br.: 2/20), Gradonačelnik Grada Virovitice dana 9. travnja 2020. godine, donosi
Program mjera potpore poduzetnicima i građanima Grada Virovitice 
zbog epidemije COVID - 19
UVOD
Svjetska zdravstvena organizacija, dana 11. ožujka 2020. godine proglasila je pandemiju COVID - 19, te je na temelju preporuke Hrvatskog zavoda za javno zdravstvo, Nacionalni Stožer za civilnu zaštitu Republike Hrvatske, donio Odluku o mjerama ograničavanja društvenih okupljanja, rada u trgovini, uslužnih djelatnost i održavanja sportskih i kulturnih događanja (Narodne novine br.: 32/20).

Naprijed navedenom Odlukom Nacionalnog stožera civilne zaštite Republike Hrvatske, obustavljen je rad većine gospodarskih subjekata različitih namjena, obustavljen je rad pružateljima različitih usluga (ugostiteljskim objektima, trgovinama, teretanama, dječjima igraonicama i  igralištima i dr.), osim prehrambenih trgovina, ljekarni i sl.
Za sada je nemoguće sa sigurnošću utvrditi u kojem se vremenskom razdoblju neće moći obavljati određene gospodarske djelatnosti posljedično čemu određeni gospodarstvenici neće moći ostvarivati prihode, čime je ugroženo poslovanje vlasnika objekata, egzistencija njegovih obitelji i zaposlenika.

Kako bi se umanjile negativne posljedice uzrokovane proglašenom epidemijom COVID- 19, potrebno je pronaći način kako bi se gospodarstvenicima pogođenim navedenom epidemijom umanjile negativne posljedice i olakšalo poslovanje.

Cilj ove ekonomske mjere je prije svega opstanak obrtnika i trgovačkih društava odnosno gospodarskih subjekata kao i očuvanje radnih mjesta sve do završetka ovog izvanrednog stanja.

Program je namijenjen svim poduzetnicima koji obavljaju poslovnu djelatnost na području Grada Virovitice i građanima sa područja Grada Virovitice.
OPĆI UVJETI
Prihvatljivi korisnici mjera su poduzetnici koji obavljaju poslovnu djelatnost na području Grada Virovitice, a uz ostale potrebne uvjete na dan 29. veljače 2020. godine nemaju nepodmirenih obveza prema Gradu Virovitici ili su te obveze podmirili do stupanja na snagu ovog Programa, odnosno podnošenja zahtjeva.  

Grad Virovitica će se koristiti svojim evidencijama za potrebe provjere dokumenata i dokaza, kojima podnositelji prijave dokazuju da ispunjavaju uvjete za dodjelu potpora po ovom kriteriju. 
MJERE POTPORE ZA PODUZETNIKE
Grad Virovitica će provesti ovaj program potpore za poduzetnike kroz sljedeće mjere:  
Mjera 1.
Oslobađanje od plaćanja obveza prema Gradu Virovitici 
Mjera 2.
Odgoda od plaćanja obveza prema Gradu Virovitici

Mjera 3.
Oslobađanje i odgoda od plaćanja obveza prema trgovačkim društvima u vlasništvu Grada Virovitice

Mjera 4. 
Besplatne usluge Razvojne agencije VTA 
1. Mjera 1. – Oslobađanje od plaćanja obveza prema Gradu Virovitici

Ova mjera podrazumijeva:

1. Oslobađanje od plaćanja komunalne naknade u iznosu od 100% za razdoblje od 1. travnja 2020. godine,  pa za sve vrijeme trajanja epidemijskih mjera, odnosno do opoziva istih od strane nadležnih Stožera.
2. Djelomično oslobađanje od plaćanja komunalne naknade u iznosu od 30% za razdoblje od 1. travnja 2020. godine, pa za sve vrijeme trajanja epidemijskih mjera, odnosno do opoziva istih od strane nadležnih Stožera.
3. Djelomično oslobađanje od plaćanja komunalne naknade u iznosu od 50 % za razdoblje od 1. travnja 2020. godine, pa za sve vrijeme trajanja epidemijskih mjera, odnosno do opoziva istih od strane nadležnih Stožera.
4. Oslobađanje od plaćanja zakupa poslovnih prostora u vlasništvu Grada Virovitice od 19. ožujka 2020. godine, pa za sve vrijeme trajanja epidemijskih mjera, odnosno do opoziva istih od strane nadležnih Stožera.
5. Oslobađanje od plaćanja naknade za korištenje površine javne namjene za ugostiteljske terase od 1. travnja 2020. godine,  pa za sve vrijeme trajanja epidemijskih mjera, odnosno do opoziva istih od strane nadležnih Stožera.

1.1. Oslobađanje od plaćanja komunalne naknade u iznosu od 100%
Korisnici mjere su svi poslovni subjekti - poduzetnici obveznici plaćanja komunalne naknade prema Gradu Virovitici kojima je obustavljen rad odlukom Stožera civilne zaštite Republike Hrvatske, osim kladionica i igara na sreću (NKD 92) i telekomunikacijskih kuća (NKD 61). Korisnici mjere se oslobađaju plaćanja komunalne naknade u iznosu od 100% razrezane vrijednosti komunalne naknade za razdoblje od 1. travnja 2020. godine pa sve dok je Odluka o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), na snazi. 
Mjera se provodi podnošenjem zahtjeva Gradu Virovitici od strane prihvatljivih korisnika uz dostavu ostale potrebne dokumentacije.  

Prestankom važenja Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), korisnici mjere zadužuju se za plaćanje komunalne naknade u punom iznosu od 1. dana sljedećeg kalendarskog mjeseca.
1.2. Djelomično oslobađanje od plaćanja komunalne naknade u iznosu od 30% za trgovine na malo (NKD 47.1 i 47.2)
Korisnici mjere su poslovni subjekti - poduzetnici obveznici plaćanja komunalne naknade prema Gradu Virovitice registrirani kao trgovina na malo i trgovački centri (NKD 47.1 i 47.2) kojima nije obustavljen rad odlukom Stožera civilne zaštite Republike Hrvatske. Isti se oslobađaju plaćanja komunalne naknade u iznosu od 30% razrezane vrijednosti komunalne naknade za razdoblje od 1. travnja 2020. pa sve dok je Odluka o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), na snazi. 

Mjera se provodi automatizmom.
Prestankom važenja Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), korisnici mjere zadužuju se za plaćanje komunalne naknade u punom iznosu od 1. dana sljedećeg kalendarskog mjeseca.
1.3. Djelomično oslobađanje od plaćanja komunalne naknade u iznosu od 50%

Korisnici mjere su poslovni subjekti - poduzetnici obveznici plaćanja komunalne naknade prema Gradu Virovitice kojima nije obustavljen rad odlukom Stožera civilne zaštite Republike Hrvatske, osim trgovina na malo (NKD 47.1 i 47.2), banaka (NKD 64), osiguravajućih društava (NKD 65) , kladionica i igara na sreću (NKD 92) i telekomunikacijskih kuća (NKD 61). Korisnici mjere se oslobađaju plaćanja komunalne naknade u iznosu od 50% razrezane vrijednosti komunalne naknade za razdoblje od 1. travnja 2020. pa sve dok je Odluka o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), na snazi. 

Mjera se provodi automatizmom.
Prestankom važenja Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), korisnici mjere zadužuju se za plaćanje komunalne naknade u punom iznosu od 1. dana sljedećeg kalendarskog mjeseca.

1.4. Oslobađanje od plaćanja zakupa poslovnih prostora u vlasništvu Grada Virovitice 

Korisnici mjere su svi poslovni subjekti - poduzetnici obveznici plaćanja zakupa poslovnih prostora u vlasništvu Grada Virovitice kojima je obustavljen rad odlukom Stožera civilne zaštite Republike Hrvatske. Isti se oslobađaju plaćanja zakupa poslovnih prostora u vlasništvu Grada Virovitice za mjesec ožujak 2020. godine u 50% iznosu ugovorene mjesečne zakupnine, a nadalje u 100% iznosu ugovorne mjesečne zakupnine za sve vrijeme trajanja epidemijskih mjera, odnosno dok je Odluka o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), na snazi.

Mjera se provodi podnošenjem zahtjeva Gradu Virovitici od strane prihvatljivih korisnika uz dostavu ostale potrebne dokumentacije.  

1.5. Oslobađanje od plaćanja naknade za korištenje površine javne namjene za ugostiteljske terase

Korisnici mjere su svi poslovni subjekti – ugostiteljski objekti obveznici naknade za korištenje površine javne namjene za ugostiteljske terase kojima je obustavljen rad odlukom Stožera civilne zaštite Republike Hrvatske. Isti se oslobađaju plaćanja naknade za korištenje površine javne namjene za ugostiteljske terase u 100%-tnom iznosu za razdoblje od 1. travnja 2020. godine pa sve dok je Odluka o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), na snazi.
Mjera se provodi sklapanjem dodatka Ugovora temeljem evidencija sklopljenih ugovora o korištenju površine javne namjene za ugostiteljske terase.
2. Mjera 2.  –  Odgoda od plaćanja obveza prema Gradu Virovitici
Ova mjera podrazumijeva odgodu od plaćanja zaduženja za komunalnu naknadu i zakup poslovnih prostora od 1. ožujka 2020. godine, za sve vrijeme trajanja epidemijskih mjera, odnosno sve do opoziva istih od strane nadležnih Stožera. 
Korisnici mjere su svi  poslovni subjekti – poduzetnici obveznici plaćanja komunalne naknade i obveznici plaćanja zakupa poslovnih prostora u vlasništvu Grada Virovitice.

Za odgođene mjesece zaduženje se mora platiti do 31. prosinca 2020. godine
3. Mjera 3. – Oslobađanje i odgoda od plaćanja obveza prema trgovačkim društvima u vlasništvu Grada Virovitice
Ova mjera podrazumijeva:

1. Oslobađanje od plaćanja javne usluge prikupljanja miješanog komunalnog i biorazgradivog  otpada - Flora VTC d.o.o.

2. Oslobađanja od plaćanja zakupa klupa na Gradskoj tržnici – Poslovni park Virovitica d.o.o. 

3. Odgoda plaćanja za vodne usluge – Virkom d.o.o.

Daje se ovlast direktorima navedenih trgovačkih društava u vlasništvu Grada Virovitice, da provedu „Mjeru 3“. – Oslobađanje i odgoda od plaćanja obveza prema trgovačkim društvima u vlasništvu Grada Virovitice“ u svojim trgovačkim društvima.
3.1. Oslobađanje od plaćanja javne usluge prikupljanja miješanog komunalnog     biorazgradivog  otpada – Flora VTC d.o.o.
Korisnici mjere su svi poduzetnici koji su potpuno obustavili rad temeljeno na Odluci Stožera civilne zaštite Republike Hrvatske. Isti se oslobađaju plaćanja javne usluge prikupljanja miješanog komunalnog i biorazgradivog  otpada u iznosu od 100% za razdoblje od 1. travnja 2020. godine pa sve dok je Odluka o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20), na snazi.
Mjera se provodi automatizmom, prema registriranoj djelatnosti svakog poslovnog subjekta.

3.2. Oslobađanje od plaćanja zakupa klupa na Gradskoj tržnici – Poslovni park Virovitica d.o.o. 

Korisnici mjere su svi zakupci klupa koji imaju potpisan Ugovor na tržnici, a kojima je obustavljen rad odlukom Stožera civilne zaštite Republike Hrvatske. Isti se oslobađaju plaćanja zakupa klupa u iznosu od 50% za ožujak, te u iznosu od 100%  sve dok je Odluka o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (Narodne novine br.: 32/20) na snazi.

Mjera se provodi automatizmom. 
3.3. Odgoda plaćanja za vodne usluge – Virkom d.o.o.

Korisnici mjere su sve pravne i fizičke osobe, koji nisu u mogućnosti podmiriti račune za vodnu uslugu. Istima se zbog kašnjenja pri plaćanju neće obračunati kamata počevši od računa za vodne usluge pružene u ožujku 2020. godine. Zatezne kamate se neće obračunavati sve do opoziva mjera prevencije širenja epidemije COVID – 19.  Za vrijeme trajanja spomenutih mjera neće se primjenjivati niti mjere prisilne naplate dugovanja, kao ni ograničenja ili obustave isporuke vodnih usluga zbog nepodmirenja računa za vodne usluge.
Mjera se provodi automatizmom.
4. Mjera 4. – Besplatne usluge Razvojne agencije VTA
Razvojna agencija VTA će u cijelom razdoblju 2020. godine bez naknade pružati usluge za poduzetnike vezano uz  prijave na mjere ublažavanja posljedica epidemije koje donese Vlada Republike Hrvatske, Virovitičko-podravska županija i Grad Virovitica.
MJERE POTPORE ZA GRAĐANE
Grad Virovitica će provesti ovaj program potpore za građane kroz sljedeće mjere:  
Mjera 5. 
Oslobađanje od plaćanja komunalne naknade obvezniku koji tijekom trajanja epidemije COVID – 19 dobije otkaz, te ima status nezaposlene osobe registrirane na Hrvatskom zavodu za zapošljavanje.
Mjera 6.
Odgoda od plaćanja obveza prema Gradu Virovitici – podrazumijeva odgodu od plaćanja zaduženja za komunalnu naknadu, otplatu stanova i najamninu stanova (slobodno ugovorenu i zaštićenu),  i to od 1. travnja 2020. do prestanka trajanja epidemije COVID- 19. Za odgođene mjesece zaduženje se mora platiti do 31. prosinca 2020. godine, bez obračunavanja zatezne kamate do kraja 2020. godine.
Mjera 7. 
Odgoda od pokretanja svih postupaka prisilne naplate do 31.prosinca 2020. godine za sva potraživanja Grada Virovitice 
Mjera 8.
Oslobađanje od plaćanja participacije roditelja/skrbnika koji neće koristiti organizirana dežurstva u cijeni usluge dječjih vrtića, programa produženog boravka, prehrane u osnovnim školama IBM Virovitica i Vladimir Nazor Virovitica, kao i participacije za osnovnu glazbenu školu, pripremni stupanj, srednju glazbenu školu i glazbene igraonice – podrazumijeva oslobađanje plaćanja od 1. travnja 2020. godine pa do ponovne uspostave redovnog rada dječjih vrtića/škola. Za mjesec ožujak 2020. godine roditelji/skrbnici oslobađaju se plaćanja participacije u iznosu od 50%, a rok plaćanja dospjele, a neplaćene obveze za mjesec ožujak je najkasnije 31. prosinca 2020. godine.


Ukoliko su roditelji/skrbnici platili dospjelu obvezu za mjesec ožujak 2020. godine u punom iznosu neće se vršiti povrat sredstava, već će se izvršiti prijeboj s budućim davanjima za razdoblje nakon ukidanja mjere.

                       Za povremeno korištenje navedenih usluga (prihvat djece u slučajevima kada su oba roditelja zaposlena i ne postoji druga mogućnost zbrinjavanja djece) participacija će biti umanjena srazmjerno broju dana korištenja usluge.  

                       Grad Virovitica nastavit će osiguravati sredstva za sufinanciranje djelatnosti dadilja koje su privremeno obustavile rad, sukladno sklopljenim ugovorima, za vrijeme trajanja obustave rada.


Grad Virovitica nastavit će osiguravati sredstva za isplate stipendija, kao i isplate socijalnih davanja. 

                       Grad Virovitica nastavlja provedbu Školske sheme voća i povrća te mlijeka i

                       mliječnih proizvoda na način da se preusmjeri iz školskih ustanova u Hrvatski  

                       Crveni križ Gradsko društvo Crvenog križa Virovitica.
Mjera 5. Oslobađanje od plaćanja komunalne naknade obvezniku koji tijekom trajanja epidemije COVID – 19 dobije otkaz, te ima status nezaposlene osobe registrirane na Hrvatskom zavodu za zapošljavanje provodi se podnošenjem zahtjeva Gradu Virovitici od strane obveznika komunalne naknade. Grad Virovitica će zatražiti za svakog prijavitelja od Hrvatskog zavoda za zapošljavanje potvrdu kojim se dokazuju tvrdnje prijavitelja, uz suglasnost prijavitelja izrečenoj na Izjavi o točnosti i istinitosti podataka.

Mjere 6. i 7. potpore za građane provode se automatizmom, te za njih nije potrebno podnositi zahtjeve.

Mjere 8. potpore za građane provodi se automatizmom, te za njih nije potrebno podnositi zahtjeve.

PROVEDBA MJERA ZA PODUZETNIKE I UVJETI DODJELE

Potpore za poduzetnike iz ovog Programa nemaju obilježja državne potpore male vrijednosti, jer su sastavni dio gospodarskih mjera predloženih od Vlade Republike Hrvatske koje spadaju u očuvanje radnih mjesta u najugroženijim sektorima. Usmjerena je na poduzetnike koji obavljaju gospodarsku djelatnost.
Na ovaj Program na odgovarajući način primjenjuje se i Zakon o pravu na pristup informacijama (Narodne novine br.: 25/13 i 85/15).
Ovaj Program stupa na snagu danom donošenja, a objavit će se u Službenom vjesniku Grada Virovitice i na web stranici Grada Virovitice www.virovitica.hr
PODNOŠENJE PRIJAVA

Prijave za dodjelu potpore za Mjere 1. i 5. iz ovog  Programa podnose se Gradu Virovitici, na obrascu zahtjeva koji je sastavni dio Programa. 

Zahtjev za prijavu s propisanom dokumentacijom se podnosi Gradu Virovitici putem elektronske pošte od 18. travnja 2020. godine do 30. lipnja 2020. godine na adresu elektroničke pošte: e-pisarnica@virovitica.hr  s naznakom  „Zahtjev za dodjelu potpore iz Programa mjera potpore poduzetnicima i građanima grada Virovitice zbog epidemije COVID-19“.
Dokumenti traženi po ovom Programu zbog epidemije COVID-19 dostavljaju se skenirani, potpisani i ovjereni elektronskom poštom. Grad Virovitica zadržava pravo zatražiti uvid u izvornike istih, odnosno zahtijevati od prijavitelja i dostavu drugih nespecificiranih dokumenata kojim se dokazuju tvrdnje prijavitelja.

PROCEDURA DODJELE

Zahtjevi se obrađuju prema redoslijedu podnesene potpune prijave prema uvjetima iz ovog Programa. Grad Virovitica će se koristiti javnim evidencijama za potrebe provjere dokumenata i dokaza, kojima podnositelji prijave dokazuju da ispunjavaju uvjete za dodjelu potpora po ovom Javnom pozivu.  

Sve informacije o Programu mjera potpore poduzetnicima i građanima Grada Virovitice zbog epidemije COVID-19  te popis tražene dokumentacije, mogu se pronaći na internetskim stranicama Grada Virovitice, www.virovitica.hr
KLASA:302-01/20-01/01

URBROJ:2189/01-02-02/01-20-2

U Virovitici, 9. travnja 2020. godine
GRADONAČELNIK
Ivica Kirin, dipl. ing.
_____________________________________________________________________________________________________

G R A D    V I R O V I T I C A

Trg kralja Zvonimira 1, 33000 Virovitica, Tel: 033/725-980 Fax: 033/722-522, web: www.virovitica.hr,  e-mail: grad@virovitica.hr

